《雨中诸君子携歌者过饮草堂醉后赋此 其一》
明代·佘翔

十日嗟余病，扁舟见汝情。清秋来旧侣，子夜啭新声。

天地容吾党，文章误此生。但教千日醉，不必问阴晴。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。